Operacija Matador: Pobunjenici pobjegli i ostavili mine iznenađenja
Jedan od marinaca kaže: Umoran sam od jurenja za neprijateljem, traganjem koje ne daje rezultata da bi na kraju marinci bili meta ekspl
Američke oružane snage u subotu su izvjestile o uspješnom okončanju operacije “Matador”. “Washington Post” donosi reportažni zapis novinara koji je pratio skupinu marinaca u navedenoj operaciji i koji odražava frustracije marinaca u borbi protiv neprijatelja koji izbjegava izravni sukob. Cilj akcije bio je protjerivanje, zarobljavanje ili ubojstvo stranih boraca koji su došli u Irak boriti se protiv američke vojske i iračkih vlasti.No, kako piše “Washington Post”, deseci stranih boraca napustili su svoja uporišta u blizini sirijske granice prije dolaska američkih vojnika. Umjesto neprijatelja dočekale su ih prazne ulice i postavljene mine iznenađenja. Te su mine, navodi novinar, u nekim slučajevima otkrivali prekasno. Opisuje se slučaj uništavanja jednog američkog oklopnog vozila koje je naletjelo na postavljenu eksplozivnu napravu. Po domovima koje su marinci pretraživali uglavnom su se nalazile preplašene obitelji. Jedan od marinaca kaže: Umoran sam od jurenja za neprijateljem, traganjem koje ne daje rezultata da bi na kraju marinci bili meta eksplozija. Radije bih da strani borci izađu i zapucaju. Na to možemo odgovoriti, ali ne i na njihove improvizirane eksplozivne naprave i mine., piše u "Washington Postu".“ Christian Science Monitor” osvrće se na američka izdvajanja na obranu zemlje koja će prošle godine dosegnuti rekordnih 667 milijardi i 200 milijuna dolara. Sve zemlje svijeta zajedno godišnje ne potroše toliko na sigurnost. Nikada u povijesti, ističe novinar bostonskog dnevnika, Amerika nije toliko trošila na obranu, čak ni kad se uračuna inflacija. Unatoč tome, navodi se dalje, zemlja nije sigurna ili, bolje rečeno, nije dovoljno sigurna s obzirom na količinu novca koji se troši. Stručnjaci stoga zaključuju da nacionalna sigurnost ovisi i o nečemu drugome pored najsnažnije vojske na svijetu. Jedan stručnjak ističe da Kongres ne kontrolira vojnu industriju na odgovarajući način te da ne dobija učinkovita oružja po razumnoj cijeni.Neki drugi analitičari kažu da bi američka vlada trebala izdvajati još više novca za sigurnost. “Ako Sjedinjene Države žele sačuvati svoju ulogu globalnog vođe kao jedina supersila onda izdvajanje za sigurnost na razini od četiri do pet posto društvenog brutto proizvoda nije dovoljno, tvrdi Thomas